Չնայած տարվող այս աշխատանքներին, Սեդրակ Մամուլյանը խոստովանում է, որ իրենց առաջնային խնդիրը պարզապես մոռացված կերակրատեսակների հայտնաբերումը չէ: Խնդիրն ավելի խորն է: «Հազարամյակներ առաջ գոյություն է ունեցել հայկական սննդային համակարգ: Մեր նախնիները սնվել են շատ հավասարակշռված: Մեր նպատակը նաեւ այդ համակարգը վերականգնելն է»,-ասաց խոհարարը: Սեդրակ Մամուլյանի համոզմամբ մարդն ու բնությունը փոխշաղկապված են: Նա ասում է, որ ժամանակին մեր նախնիները սնվել են համաձայն այդ կապի օրինաչափությունների: Այսօր, սակայն, այդ կապը խախտվել է, իսկ մարդիկ ուտեոլով ինչ պատահի, վնաս են հասցնում թե առողջությանը, եւ թե հայկական ինքնությանը: